
Martfű Város Polgármesterétől

ELŐTERJESZTÉS

a Szolnoki Járási Hivatal kialakításához kapcsolódó megállapodás módosítására.

Tisztelt Képviselő-testület !

A Jász-Nagykun-Szolnok Megyei Kormányhivatal Szolnoki Járási Hivatala megkereste Önkormányzatunkat, hogy a Kormányablakok kialakítása kapcsán a Városháza eddig ingyenesen használatba adott területrészét át kívánják alakítani.

Az átalakítás során a használatukban lévő területen mozgáskorlátozott mosdót szeretnének kialakítani és a meglévő irodák egybenyitásával kívánják az ügyfél teret kialakítani.

Ehhez két helyiség ingyenes használatba adását kérik még, az I. emeleten, a Járási Hivatal elhelyezését biztosító irodák mellett lévő konyhát és tároló helyiséget.

A tervezett átalakítás alaprajzát az előterjesztés melléklete tartalmazza.

A mozgáskorlátozott mosdó kialakításához a TIOP 3.3.1/A-12/2 kódszámú, a közszolgáltatásokhoz való egyenlő esélyű hozzáférés megteremtése: „akadálymentesítés” című felhívásra pályázatot kívánnak benyújtani.

A Járási Hivatal által ingyenesen használt terület költségmegosztására vonatkozó üzemeltetési szerződés módosítását a Képviselő-testület soron következő ülésére terjesztem be.

Kérem a Tisztelt Képviselő-testületet, hogy a mellékelt megállapodás-módosítást az előterjesztés melléklete szerint szíveskedjen jóváhagyni. 

Martfű, 2013. május 14.

Dr. Kiss Edit 

polgármester

Készítette : Szász Éva

        jegyző

Határozati javaslat:

……../2013.(V.21.) Ö. határozat

a Szolnoki Járási Hivatal kialakításához kapcsolódó megállapodás módosítására.

Martfű Város Önkormányzatának Képviselő-testülete a Jász-Nagykun-Szolnok Megyei Kormányhivatala és Martfű Város Önkormányzata között 2012. október 26-án létrejött, a Szolnoki Járási Hivatal kialakításához kapcsolódó megállapodást a határozat melléklete szerint módosítja.

A Képviselő-testület felhatalmazza a polgármestert, hogy a megállapodás módosítását, valamint a határozat mellékletét képező tulajdonosi hozzájáruló nyilatkozatot aláírja. 

Erről értesülnek:
1. JNSZ Megyei Kormányhivatal

2. Valamennyi képviselő helyben

3. JNSZ Megyei Kormányhivatal Szolnoki Járási Hivatala 

